148. löggjafarþing 2017–2018.

Þingskjal 907 — 569. mál.

Fyrirspurn

til heilbrigðisráðherra um samninga um heilbrigðisþjónustu
við Grænland og Færeyjar.

Frá Önnu Kolbrúnu Árnadóttur.

1.	Eru í gildi samningar um heilbrigðisþjónustu Landspítala og Sjúkrahússins á Akureyri við Grænland og Færeyjar? Ef svo er, hver er gildistími samninganna og um hvers konar heilbrigðisþjónustu er samið? Ef slíkir samningar eru ekki í gildi, er ætlunin að gera aft
ur sambærilega samninga?

2.	Hversu margir einstaklingar frá Grænlandi og Færeyjum hafa nýtt sér heilbrigðis
þjónustu á grundvelli þessara samninga sl. þrjú ár?

3.	Greiða sjúkratryggingar viðkomandi landa kostnaðinn að fullu við heilbrigðisþjónustuna sem nýtt er á grundvelli þessara samninga?

4.	Hvernig er sjúkraflutningum háttað með þá sjúklinga sem nýta sér heilbrigðisþjónustu á grundvelli þessara samninga?

5.	Hafa einkarekin heilbrigðisfyrirtæki á Íslandi gert sambærilega samninga um heilbrigðis
þjónustu við Grænland og Færeyjar?

Skriflegt svar óskast.